**DĖL POILSIO IR TURIZMO TERITORIJŲ IR KURORTINIO, POILSIO IR TURIZMO SEZONO LAIKOTARPIŲ NUSTATYMO ROKIŠKIO RAJONE VERSTIS MAŽMENINE PREKYBA ALKOHOLINIAIS GĖRIMAIS**

 2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos alkoholio kontrolės įstatymo 16 straipsnio 3 dalimi, 18 straipsnio 1 dalies 5 punktu ir 9 dalimi, bei atsižvelgdama į Panevėžio apskrities vyriausiojo policijos komisariato Rokiškio rajono policijos komisariato Veiklos skyriaus 2023 m. gegužės 16 d. raštą Nr.50-S-3085, bendruomenės “Velykalnis“ 2023 m. gegužės 15 d. prašymą Nr. GD-2476, Rokiškio rajono Kūno kultūros ir sporto centro 2023 m. gegužės 18 d. raštą Nr. 1.16-65, BĮ „Rokiškio baseinas“ 2023 m. gegužės 10 d. raštą Nr. SD-18 Rokiškio rajono savivaldybės taryba nusprendžia:

1. Nustatyti:

1.1. poilsio ir turizmo teritoriją, kurioje leidžiama verstis sezonine mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortinio, poilsio ir turizmo sezono laikotarpiu – Rokiškio rajono savivaldybės viešosios vietos ir fizinių ar juridinių asmenų nuosavybės teise ar kitais pagrindais valdomos, naudojamos teritorijos, kuriose nuolat ar nustatytu laiku gali poilsiauti ir lankytis rajono gyventojai ir svečiai, išskyrus Rokiškio miesto rekreacinės zonos teritoriją (Sporto g. 13, Rokiškio m) ir Rokiškio ežero rekreacinės zonos teritoriją (Ežero g. 1A, Rokiškio m. ir Ąžuolų g. 1A, Rokiškio m.).

1.2. kurortinio, poilsio ir turizmo sezono laikotarpį nuo gegužės 1 d. iki rugsėjo 30 d.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO**

**„DĖL POILSIO IR TURIZMO TERITORIJŲ IR KURORTINIO, POILSIO IR TURIZMO SEZONO LAIKOTARPIŲ NUSTATYMO ROKIŠKIO RAJONE VERSTIS MAŽMENINE PREKYBA ALKOHOLINIAIS GĖRIMAIS”**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vyriausioji specialistė Asta Vinčiauskienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybėje poilsio ir turizmo teritorijas ir kurortinio, poilsio ir turizmo sezono laikotarpius. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos alkoholio kontrolės įstatymo 16 straipsnio 3 dalis nurodo, kad licencijos verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortuose ir kitose savivaldybių tarybų nustatytose poilsio bei turizmo teritorijose išduodamos įmonėms, Europos juridiniams asmenims ir jų filialams savivaldybių tarybų nustatyto kurortinio, poilsio bei turizmo sezono laikotarpiui.  |
| 3. | Laukiami rezultatai | Galimybė išduoti licencijas verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų kurortinio, poilsio ir turizmo sezonų laikotarpiu. |
| 4.  | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono savivaldybės administracija kreipėsi į Rokiškio miesto visuomenines organizacijas bei įstaigas, prašydama išreikšti nuomonę dėl prekybos alkoholiniais gėrimais poilsio ir turizmo teritorijose kurortinio, poilsio ir turizmo sezono laikotarpiu.Buvo gauti Panevėžio apskrities vyriausiojo policijos komisariato Rokiškio rajono policijos komisariato Veiklos skyriaus (2023-05-16, Nr.50-S-3085), bendruomenės “Velykalnis“ (2023-05-15, Nr. GD-2476), Rokiškio rajono Kūno kultūros ir sporto centro (2023-05-18 Nr. 1.16-65), BĮ „Rokiškio baseinas“ (2023-05-10, Nr. SD-18) raštai, kuriuose išreikštas pageidavimas, kad Rokiškio miesto gyventojų pamėgtose poilsio, pramogų vietose, tokiose kaip Rokiškio miesto rekreacinės zonos teritorija (Sporto g. 13, Rokiškio m) bei Rokiškio ežero rekreacinės zonos teritorija (Ežero g. 1A, Rokiškio m. ir Ąžuolų g. 1A, Rokiškio m.) neturėtų būti prekiaujama alkoholiniais gėrimais. Atsižvelgiant į gautus raštus ir nustatant poilsio ir turizmo teritoriją, kurioje leidžiama verstis sezonine mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortinio, poilsio ir turizmo sezono laikotarpiu, Rokiškio miesto rekreacinės zonos teritorijoje (Sporto g. 13, Rokiškio m) ir Rokiškio ežero rekreacinės zonos teritorijoje (Ežero g. 1A, Rokiškio m. ir Ąžuolų g. 1A, Rokiškio m.) sezoninė mažmeninė prekyba alkoholiniais gėrimais, neleidžiama.Šiuo savivaldybės tarybos sprendimo projektu siūlome patvirtinti kurortinio, poilsio bei turizmo sezono laikotarpį bei poilsio ir turizmo teritorijas, kuriose butų leidžiama sezoninė mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kad Rokiškio rajono savivaldybės administracija galėtų išduoti licencijas verstis mažmenine prekyba alkoholiniais gėrimais kurortinio, poilsio ir turizmo sezonų laikotarpiu. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |